CELEX: C2007/082/05
Language: et
Date: 2007-04-14 00:00:00
Title: Kohtuasi C-345/04: Euroopa Kohtu (kolmas koda) 15. veebruari 2007 . aasta otsus (Bundesfinanzhofi (Saksamaa) eelotsusetaotlus) — Centro Equestre da Leziria Grande Lda versus Bundesamt für Finanzen (Teenuste osutamise vabadus — Maksuõigus — Ettevõtte tulumaks — Hobuste demonstratsioonesinemised ja ratsutamistunnid, mis on ühes liikmesriigis korraldatud teises liikmesriigis asuva äriühingu poolt — Ettevõtlusega seotud kulude arvessevõtmine — Tingimused — Otsene majanduslik seos tuludega, mis on saadud riigis, kus tegutseti)

14.4.2007   
            
            
               ET
            
            
               Euroopa Liidu Teataja
            
            
               C 82/3
            
         Euroopa Kohtu (kolmas koda) 15. veebruari 2007. aasta otsus (Bundesfinanzhofi (Saksamaa) eelotsusetaotlus) — Centro Equestre da Leziria Grande Lda versus Bundesamt für Finanzen
   (Kohtuasi C-345/04) (1)
   
   (Teenuste osutamise vabadus - Maksuõigus - Ettevõtte tulumaks - Hobuste demonstratsioonesinemised ja ratsutamistunnid, mis on ühes liikmesriigis korraldatud teises liikmesriigis asuva äriühingu poolt - Ettevõtlusega seotud kulude arvessevõtmine - Tingimused - Otsene majanduslik seos tuludega, mis on saadud riigis, kus tegutseti)
   (2007/C 82/05)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Centro Equestre da Leziria Grande Lda
   
      Kostja: Bundesamt für Finanzen
   Kohtuasja ese
   Eelotsusetaotlus — Bundesfinanzhof — Siseriikliku mitteresidentide tulumaksu käsitleva seaduse, mis näeb ette maksu tagasimaksmise juhul, kui tuluga otseselt majanduslikult seotud ettevõtlusega seotud kulud ületavad poole tuludest, kokkusobivus EÜ asutamislepingu artikliga 59 (muudetuna artikkel 49)
   Resolutiivosa
   EÜ asutamislepingu artikliga 59 (muudetuna EÜ artikkel 49) ei ole vastuolus sellised siseriiklikud õigusnormid, nagu on vaatluse all põhikohtuasjas, kui need õigusnormid kehtestavad piiratud maksukohustusega maksumaksja poolt saadud tuludelt kinnipeetud ettevõtte tulumaksu tagasimaksmise tingimuseks, et ettevõtlusega seotud kuludel, mille arvessevõtmist maksumaksja taotleb, on otsene majanduslik seos tuludega, mis on saadud asjaomase liikmesriigi territooriumil tegutsemise raames, kui sellisteks kuludeks peetakse kõiki kulusid, mis on sellest tegevusest lahutamatud, hoolimata sellest, kus ja millal need kulud tekkisid. Sellised siseriiklikud õigusnormid on seevastu nimetatud artikliga vastuolus, kui need õigusnormid kehtestavad sellele maksumaksjale nimetatud maksu tagasimaksmise tingimuseks, et need ettevõtlusega seotud kulud ületavad poole nendest tuludest.
   
      (1)  ELT C 273, 6.11.2004.